На основу члана, 55 став 1. тачка 2., члана 57. и члана 60. Закона о јавним набавкама (Сл. гласник РС бр.124/12 , 14/2015 и 68/2015, у даљем тексту: Закон),

**Јавно предузеће Пословни центар Земун**

11080 Земун

Кововска број 9

**Дана 16.01.2020.године, објављује:**

 **ПОЗИВ**

**за подношење понуда у поступку јавне набавке мале вредности ради закључења уговора за јавну набавку радови- поправке и одржавање (пијаце и гробља), бр. јавне набавке Р-1/2020 ЈНМВ**

 **1.** Назив, адреса и интернет страница наручиоца – Јавно предузеће Пословни центар Земун, Земун, Косовска бр. 9, jpzemun@gmail.com

**2.** Врста наручиоца – јавно предузеће-локална самоуправа.

**3.** Врста поступка јавне набавке – јавна набавка мале вредности

 **4.** Опис предмета набавке, **радови- поправке и одржавање (пијаце и гробља),** којима управља Јавно предузеће Пословни центар Земун :

Пијаце :

* + ''Сава Ковачевић'' улица Романијска бр 9
	+ ''Батајница'', Станка Тишме 29
	+ ''Земун Поље'', Фрање Крча бб
	+ ''Шајкашка'' Шајкашка 15Б
	+ ''Галеника'' Милице Шуваковић 6

Гробља:

* + Батајница, Бранислава Баришића доктора бб,
	+ Угриновци, Гробљанска бб

 Назив и ознака из општег речника набавки: 45000000 – Грађевински радови

**5.** Право учешћа имају сва правна и физичка лица која испуњавају обавезне и додатни услов у складу са чланом 75. и 76. Закона. Услови које сваки понуђач треба да испуни, као и начин на који се доказује испуњеност услова ближе су одређени конкурсном документацијом.

 **6.** Понуда се сачињава у складу са позивом и упутством из конкурсне документације, на прописаном обрасцу и доставља се уз захтеване прилоге - обрасце у затвореној коверти, затвореној на начин да се приликом отварања може са сигурношћу утврдити да се први пут отвара, на адресу наручиоца – Јавно предузеће Пословни центар Земун, Земун, ул. Косовска бр. 9, поштом или непосредно у просторијама предузећа (Земун, Косовска 9, трећи спрат), са напоменом – „**Понуда за јавну набавку** **– радови- поправке и одржавање (пијаце и гробља), бр. јавне набавке Р-01/2020** ЈНМВ - НЕ ОТВАРАТИ“. Обавезно је навести назив и адресу понуђача, особу за контакт, број телефона и email за контакт.

Понуда са варијантама није дозвољена.

**7.** Рок за подношење понуда је 8 дана од дана објављивања позива за подношење понуда на Порталу јавних набавки, односно до **24.01.2020**. године до **12,00 часова**, без обзира на начин доставе.

Јавно отварање понуда обавиће се комисијски **24.01.2020. године** **у 12,30** **часова**, у просторијама наручиоца у Земуну, Ул. Косовска бр. 9, трећи спрат.

 Отварање понуда је јавно и може присуствовати свако заинтересовано лице.

 У поступку отварања понуда могу активно да учествују представници заинтересованих страна који имају оверена пуномоћја.

 У случају пропуштања рока одређеног за достављање понуде, иста ће бити одбачена као неблаговремена и по окончању поступка отварања понуда биће враћена понуђачу неотворена.

 Наручилац је дужан да о поступку отварања води записник.

 Представник понуђача који учествује у поступку отварања понуда има право да приликом отварања изврши увид у податке из понуде који се уноси у записник о отварању понуда.

 Приликом отварања понуда наручилац не може да врши стручну оцену понуде.

 Записник о отварању понуда потписују чланови комисије и представници понуђача, који преузимају примерак записника.

 Наручилац је дужан да понуђачима који нису учествовали у поступку отварања понуда достави записник у року од три дана од дана отварања.

  **8.** Избор најповољније понуде извршиће се на основу члана 85. ЗЈН, применом критеријума најнижа понуђена цена, у року од 10 (десет) дана од дана отварања понуда, и доставиће се понуђачима у року од три дана од дана доношења.

Уговор се закључује одмах по стицању законских услова.

Начин преузимања конкурсне документације, односно интернет адреса где је конкурсна документација доступна – Конкурсна документација се може преузети на Порталу јавних набавки: www.portal.ujn.gov.rs, а доступна је и на интернет страници наручиоца: www.jpzemun.rs

Додатне информације заинтересована лица могу добити сваког радног дана у времену од 07:30-15:30 часова, на адреси наручиоца или путем телефона 062/8804443, или на e-mail: odrzavanjejpzemun@gmail.com.